ଭାରତ ମାଟି ଛୁଇଁଛି ରାଫେଲ୍। ଫ୍ରାନ୍ସ୍ରୁ ପ୍ରଥମ ପର୍ଯ୍ୟାୟରେ ଆସିଥିବା ପାଞ୍ଚଟି ରାଫେଲ୍ ଲଢୁଆ ଜେଟ୍ ହରିୟାଣାର ଅମ୍ବାଲା ଏୟାର ବେସରେ ଅବତରଣ କରିଛି । ଭାରତୀୟ ବାୟୁସେନାର ବହୁ ବରିଷ୍ଠ ଅଧିକାରୀ ଅମ୍ବାଲା ବେସରେ ଉପସ୍ଥିତ ରହି ବିମାନଗୁଡ଼ିକୁ ସ୍ବାଗତ କରିଛନ୍ତି। ଆଉ ରାଫେଲ ପରେ ବର୍ତ୍ତମାନ ଭାରତୀୟ ନୌସେନା ଏମଏଚ-୬୦-ରୋମିଓ ହେଲିକପ୍ଟରକୁ ଅପେକ୍ଷା କରିଛି | ଯାହାକି ନୌସେନାର ଶକ୍ତି ବୃଦ୍ଧି କରିବ। ଦକ୍ଷିଣ ଚୀନ୍ ସାଗରରେ ବଢୁଥିବା ଉତ୍ତେଜନାକୁ ଦୃଷ୍ଟିରେ ରଖି ଆମେରିକା ଏହି ହେଲିକପ୍ଟରକୁ ଯଥାଶୀଘ୍ର ଭାରତକୁ ଦେବାକୁ ଘୋଷଣା କରିଛି। ଆସନ୍ତା ବର୍ଷ ଆରମ୍ଭରେ ଭାରତୀୟ ନୌସେନାକୁ ଏହି ହେଲିକପ୍ଟର ମିଳିଯିବ ବୋଲି ଆଶା କରାଯାଉଛି।
